en en cy es cy cy cy de cy en en en de es war cy cy es en cy ca nb en de en nb en cy cy cy cy nl en nb en de cy cy en cy en en en ca cy en fr en nb en cy en cy cy es cy cy cy cy nl en nb en de cy cy la en en en la ca nb en de en nb en cy cy cy nl en nb en de cy cy cy cy fr en cy sv cy en lb en nb en cy fy cy cy cy nl en nb en de cy cy cy en fr en cy sv da en es en nb en cy cy cy cy cy cy nl en nb en de cy cy cy en es en cy ca cy en cy en nb en cy cy cy cy en en cy nl en nb en de cy cy cy cy sv en cy ca nb en cy en nb en cy cy cy cy nl en nb en de cy cy ca cy sv en ca ca cy en cy en nb en cy cy nl en nb en de cy cy en en es en cy de cy nl en nb en de cy cy de cy fr en de ca cy en cy en nb en de cy nl en nb en de cy cy es war cy cy cy cy en cy cy en cy pt es cy cy cy en cy en et cy cy cy it en eo es en fy cy en cy cy cy fr cy cy en en en it en en cy cy cy en en an en en es nl es es en en en en en en en en en en en
Cerdded a chrwydro yn ne Cymru
Walking in the South Wales Valleys
Cofnodwyd ar 3 Chwefror 2019 by Silwria
Man cychwyn a gorffen: Grosmont
Map a Manylion ar Viewranger
Roedd yna reswm arall pam y bu f’ymweliad â Choed Gwent yn un mor frysiog – roeddwn am wneud y gorau o ddiwrnod rhydd drwy gwblhau dau fryn anghyfleus eu lleoliadau ar yr un diwrnod. Yr ail gopa, a’r un mwy diddorol yr olwg o’r ddau, oedd Graig Syfyrddin. Os edrychwn ar fap o Farilyns de Cymru, mae hon yn sefyll ar ei phen ei hun, cryn bellter o bob un arall, a dim ond rhyw filltir o’r ffin â Lloegr. Da o beth felly ei bod yn un sydd werth mynd allan o’ch ffordd i’w dringo, a bod modd cyfuno hynny gydag ymweliad â chastell gwerth chweil Grosmont.
Graig Syfyrddin yn Gymraeg: Edmund’s Tump yn Saesneg. Dwi wedi methu a dod o hyd i unrhyw esboniad o’r enwau hyn, ac eithrio’r cyfeiriad yma gan y bythol wybodus a chymwynasgar Dylan Foster Evans at y posibilrwydd ei bod yn dwyn enw Seru ap Glywys, un o blant ac etifeddion sylfaenydd honedig teyrnas ôl-Rufeinig Glywysing ar hen diriogaeth y Silwriaid ym Morgannwg a Gwent.
Darllen y cofnod yn llawn…
Cyhoeddwyd yn Cerdded, Marilyns | Tagiwyd Bryniau, Cerdded, Copaon, De Cymru, Edmund's Tump, Glywysing, Graig Syfyrddin, Grosmont, Hills, Marilyns, Monmouthshire, Oli Hazzard, Seru ap Glywys, Sir Fynwy, South Wales, Summits, Three Castles, Tri Chastell, Walking | Gadael Ymateb
Cofnodwyd ar 20 Rhagfyr 2018 by Silwria
This post describes a 3.5 mile including the summit of Wentwood. Click here for a GoogleTranslate version of this post.
Man cychwyn a gorffen: maes parcio Cadira Beeches (ST442949)
Map a Manylion ar Viewranger
Mae arfaf ofn fy mod wedi bod yn ddiog. Fy mwriad o’r dechrau wrth fynd ati i gerdded pob Marilyn ym Morgannwg a Gwent oedd y byddai yna daith gylch ddymunol ar gyfer pob un, gan gychwyn yn ddigon agos at droed y bryn i roi dringfa foddhaus. Bydd yn amlwg i bawb nad ydi’r daith hon yn cyrraedd y meini prawf hynny.
Y gwir amdani ydi fod y cyfle i ymweld a Choed Gwent wedi dod yn annisgwyl un diwrnod, heb lawer o amser i ymchwilio o flaen llaw. A roedd yr ymchwil y llwyddais i’w wneud yn awgrymu ei bod yn anodd gwneud taith gylch o unrhyw hyd nad oedd bron yn gyfan gwbl o fewn y goedwig neu’n golygu cerdded am beth amser ar ffyrdd. Bu’n rhaid bodloni felly ar daith syml, fer, yn manteisio a’r faes parcio Cadira Beeches ar y ffordd rhwng Cil-y-coed a Brynbuga, llai na milltir i ffwrdd o’r copa .
Er mwyn ychwanegu rhywfaint o ddiddordeb at yr
ymweliad, mi ymestynais y daith i ymweld a’r Curley Oak – y goeden hynaf o fewn coedwig Coed Gwent, sy’n rhan o’r goedwig hynafol fwyaf yng Nghymru. Arferai’r goedwig hon fod yn llawer mwy. Cyn i lawer o’i choed gael eu cwympo ar gyfer amaeth, llongau rhyfel, golosg i’r diwydiant haearn, neu drawstiau i ffosydd y Rhyfel Mawr, ymestynai’r goedwig hon o’r Wysg i’r Gwy. Dyma hefyd y coed a rannai Teyrnas Gwent yn ddau gantref: Gwent Uwch-coed i’r gogledd iddi a Gwent Is-coed i’r de.
Mae’n ardal y bydd yn rhaid i mi ddychwelyd iddi eto pan bydd gen i fwy o amser; yn ogystal a’r goedwig ei hun, mae Taith Dyffryn Wysg, sydd yn pasio heibio i Goed Gwent ar y ffordd o Gaerleon i Aberhonddu yn apelio’n fawr.
Llwybrau cerdded Coed Gwent
Cyhoeddwyd yn Cerdded, Marilyns | Tagiwyd Ancient Woodland, Bryniau, Cerdded, Coed Gwent, Coed Hynafol, Copaon, Curley Oak, De Cymru, Hills, Marilyns, Monmouthshire, Sir Fynwy, South Wales, Summits, Walking, Wentwood | 1 Ateb
Cofnodwyd ar 1 Awst 2017 by Silwria
This post describes a 9 mile circular walk up Mynydd y Lan, near Crosskeys. Click here for a GoogleTranslate version of this post.
Amser: tua 4-5 awr
Man cychwyn a gorffen: Cwmfelinfach
Map a Manylion ar Viewranger
Fe fyddwch wedi sylwi nad oeddwn wedi cymryd rhyw lawer at y bryn diwethaf i mi ymweld ag o, Mynydd Twyn-glas, yn rhannol oherwydd ei gopa gwastad, di-nodwedd, ond hefyd oherwydd rhyw deimlad o ddiflastod cyffredinol o gwmpas y lle. Efallai mai fi oedd yn cael diwrnod gwael, oherwydd mae pen Mynydd y Lan yr un mor wastad, a hyd yn oed yn fwy di-nodwedd – tydi o ddim hyd yn oed wedi haeddu ymweliad gan yr OS a'u pileri concrid. Ond diawch, mi wnes i fwynhau'r daith yma. Mae'n siwr bod cyfuniad o dywydd braf a chwmni da wedi helpu, ond mae llawer o'r clod yn perthyn i'r bryn ei hun a'i gyffiniau oherywdd dyma ardal ddiddorol tu hwnt, yn llawn hanes amrywiol.
Darllen y cofnod yn llawn…
Cyhoeddwyd yn Cerdded, Cymoedd, Marilyns | Tagiwyd Black Vein, Bryniau, Cerdded, Copaon, Crosskeys, Cwmfelinfach, Cymoedd, De Cymru, Ebbw, Ebbwy, Hills, Marilyns, Mynydd y Lan, Mynyddislwyn, Sirhywi, South Wales, Summits, Valleys, Walking, Ynysddu | 1 Ateb
Cofnodwyd ar 2 Gorffennaf 2017 by Silwria
This post describes a 4 mile circular walk up Mynydd Twyn-glas  from Upper Cwmbrân. Click here for a GoogleTranslate version of this post.
Amser: tua 2 awr
Man cychwyn a gorffen: Cwmbrân Uchaf
Map a Manylion ar Viewranger
Nid pob bryn a chopa sydd yn gydradd o ran eu hapêl. Mae’n anochel bod rhai yn fwy diddorol, yn cynnig gwell golygfeydd, neu fwy o her (ac felly boddhad) na’i gilydd. Mae’r pedwar copa sydd wedi eu trafod eisoes i gyd yn rai ble bydd y rhai sy’n gwneud yr ymdrech i’w cyrraedd yn cael eu gwobrwyo mewn amrywiaeth o ffyrdd. Yn anffodus, er mai dyma’r uchaf o gryn dipyn, tydi’r un peth ddim yn wir am Fynydd Twyn Glas, .
Er bod digon o ddiddordeb i’w gael ar ei lethrau (dyma fam-fynydd Twmbarlwm, dair milltir i’r de ar hyd crib wastad) mae’r copa ei hun yn ddinodwedd heblaw am y mastiau a pheilonau trydan niferus. A tra ceir golygfeydd ar y ffordd i fyny, erbyn cyrraedd y top, mae’r rhain wedi eu cuddio gan y copa gwastad. Dyma fryn felly sy’n debygol o apelio at gerddwyr sydd un ai yn y busnes o gasglu Marilyns, neu sy’n pasio heibio ar eu ffordd i rywle arall: rhywbeth y byddwn yn ei wneud ar y cymal Crosskeys i Bont-y-pŵl o’r teithiau llinellol. Yn y cyfamser, dyma daith gylch fer o Gwmbrân Uchaf – rhywle sydd werth ymweld ag o – i’r rhai sydd eisiau gallu dweud ‘bûm i yno’, heb ormod o ymdrech.
Darllen y cofnod yn llawn…
Cyhoeddwyd yn Cerdded, Cymoedd, Marilyns | Tagiwyd Bryniau, Cerdded, Copaon, Cwmbran, Cwmbran Uchaf, Cymoedd, De Cymru, Hills, Marilyns, Mynydd Twyn-glas, Pontypool, Pontypwl, South Wales, Summits, Upper Cwmbran, Valleys, Walking | 3 Atebion
Cofnodwyd ar 21 Mai 2017 by Silwria
This post describes a 7.5 mile circular walk up Mynydd Machen from Lower Machen, with an additional section along the Rhymney river. Click here for a GoogleTranslate version of this post.
Amser: tua 4 awr
Man cychwyn a gorffen: Machen Isaf
Map a Manylion ar Viewranger
Gyda thri o gopaon cyfleus (o Gaerdydd o leiaf) de Morgannwg wedi eu cwblhau, mae’n amser croesi’r ffin hanesyddol i Sir Fynwy am y tro cyntaf. Dilynai’r ffin hanesyddol rhwng Morgannwg a Gwent yr un hŷn fyth rhwng cantrefi Senghennydd a Gwynllŵg. Y ffin honno oedd yr afon Rhymni o’i tharddiad i’r môr, ond torrwyd ar y dilyniant hanesyddol gydag ail-drefnu 1974 pan osodwyd y ffin rhwng siroedd newydd Morgannwg Ganol a Gwent yn bennaf ar hyd y gadwyn o fryniau i’r dwyrain – y gadwyn sy’n cynnwys Mynydd Machen. Golygodd hyn rannu plwy hanesyddol Machen, gyda’r rhan uchaf ym Morgannwg Ganol a’r hanner isaf yng Ngwent: rhaniad sy’n parhau heddiw gyda’r naill yn sir fodern Caerffili a’r llall yng Nghasnewydd.
Eglwys Mihangel Sant, Machen Isaf
Dyma ardal o bwys strategol dros y canrifoedd, ble mae dyffryn y Rhymni yn lledu wrth iddi ymlwybro o’r Blaenau tua’r Fro (ystyr Machen ydi ‘gwastatir Cein’, gyda Cein yn enw person sy’n anhysbys erbyn heddiw). A thra datblygodd pentref modern Machen o gwmpas y diwydiannau trwm o’r 17eg ganrif ymlaen, mae canolbwynt hanesyddol yr ardal ymhellach i lawr y dyffryn ym Machen Isaf wedi cadw ei naws wledig a hynafol.
Nid dyma’r ffordd fyrraf na chyflymaf i fyny Mynydd Machen, ond mae’n daith sy’n caniatáu ymweld ag ambell i le o ddiddordeb hanesyddol yn y dyffryn islaw hefyd. Os byddai’n well gennych gasglu’r copa a mynd adref yna fe welwch o’r map fod yna opsiynau digon syml ar gyfer gwneud hynny, gan ddechrau ym Machen Uchaf neu Isaf.
Darllen y cofnod yn llawn…
Cyhoeddwyd yn Cerdded, Cymoedd, Marilyns | Tagiwyd Bryniau, Cerdded, Copaon, Cymoedd, De Cymru, Hills, Machen, Marilyns, Monmouthshire, Mynydd Machen, Sir Fynwy, South Wales, Summits, Valleys, Walking | 3 Atebion
Cefn Eglwysilan: tro bach hamddenol
Cofnodwyd ar 6 Ebrill 2017 by Silwria
This post describes an easy 4 mile circular walk around Cefn Eglwysilan from the Rose & Crown, Eglwysilan. Click here for a GoogleTranslate version of this post.
Amser: llai na 2 awr
Man cychwyn a gorffen: Rose & Crown, Eglwysilan
Map a Manylion ar Viewranger
Rwy eisoes wedi disgrifio taith i fyny Cefn Eglwysilan o Senghennydd, ond mi soniais ar ddechrau honno bod sawl ffordd haws o fynd i fyny’r bryn bach arbennig yma.
Dyma felly dro hawdd ei dilyn y gall unrhywun ei gwneud, gan gynnwys teuluoedd a rhai sydd newydd gael llond bol o ginio Sul yn y Rose & Crown! Cylchdaith syml, 4 milltir o hyd, o amgylch Comin Eglwysilan gan gynnwys copa Cefn Eglwysilan. Mae’n cynnwys golygfeydd bendigedig i bob cyfeiriad ar ddiwrnod clir – o’r Bannau i’r mor a thu hwnt. Dim gormod o ddringo, bron dim pobl, a thafarn (a/neu eglwys wrth gwrs!) i orffen. Yn wir, be na bai am wehilion cymdeithas sy’n mynnu defnyddio’r comin fel tomen sbwriel, byddai’r daith yma yn agos at fod yn berffaith.
O faes parcio’r Rose & Crown, trowch i’r chwith ac yna ewch syth yn eich blaen yn y groesffordd a dilyn y trac at y comin. Bosib bydd rhaid i chi ddringo dros y giat, oherwydd awydd dealladwy ffermwyr i atal cerbydau rhag cael mynediad at y tir agored. Dilynwch yr un llwybr ar hyd ymyl y comin, nes cyrraedd trac arall sy’n troi i’r chwith. Dilynwch hwn at y mastiau, ac yna ar draws y pant at yr ail gopa sydd a philer ar ei gopa. (Mae cadw i’r dde yn helpu osgoi y tir gwlypaf). Oddi yno, dilynwch grib y bryn tua’r de ac yna’r ffordd fynydd i ddod a chi’n ôl at eich man cychwyn.
Yr olygfa i’r de, yn cynnwys Mynydd Meio, Craig yr Allt, Y Garth, Ceunant Taf, Caerdydd, Penarth a Mor Hafren
Cyhoeddwyd yn Cerdded, Cymoedd, Marilyns | Tagiwyd Bryniau, cefn eglwysilan, Cerdded, Copaon, Cymoedd, De Cymru, Hills, Marilyns, mynydd eglwysilan, Senghennydd, South Wales, Summits, Valleys, Walking | Gadael Ymateb
Cofnodwyd ar 25 Chwefror 2017 by Silwria
This post describes a 6 mile circular walk up Mynydd and Cefn Eglwysilan from Senghennydd, along with information on some points of interest en route. Click here for a GoogleTranslate version of this post.
Amser: tua 3 awr
Man cychwyn a gorffen: Senghennydd
Map a Manylion ar Viewranger
Ar ôl troedio ffin ddeheuol y maes glo ar y Garth a Chraig yr Allt, mae’n bryd symud i berfeddwlad Blaenau Morgannwg a does unman gwell i gael cyflwyniad i dirwedd yr ardal honno na Chefn Eglwysilan. Yn wir, go brin fod unrhyw fryn wedi ei leoli’n well o fewn ei gymdogaeth, oherwydd o’r copa gellir edrych nid yn unig i’r ddau gyfeiriad ar hyd cwm Taf, ond hefyd i fyny cymoedd y Rhondda a Chynon: y tri chwm fel sbôcs olwyn yn rheiddio o’r both.
Darllen y cofnod yn llawn…
Cyhoeddwyd yn Cerdded, Cymoedd, Marilyns | Tagiwyd Bryniau, cefn eglwysilan, Cerdded, Copaon, Cymoedd, De Cymru, Hills, Marilyns, mynydd eglwysilan, Senghennydd, South Wales, Summits, Valleys, Walking | 2 Atebion
Cofnodwyd ar 3 Chwefror 2017 by Silwria
This post describes a short 3.5 mile circular walk up Craig yr Allt, along with information on some points of interest en route. Click here for a GoogleTranslate version of this post.
Amser: tua awr a hanner
Man cychwyn a gorffen: mynwent Tŷ Rhiw
Map a Manylion ar Viewranger
Darllen y cofnod yn llawn…
Cyhoeddwyd yn Cymoedd, Marilyns | Tagiwyd Bryniau, Cerdded, Copaon, Craig yr Allt, Cymoedd, De Cymru, Hills, Marilyns, South Wales, Summits, Valleys, Walking | 2 Atebion
Marilyn yr Hump 2
Cofnodwyd ar 16 Ionawr 2017 by Silwria
This post provides an overview of the highest and most prominent hills in Glamorgan and Gwent. Click here for a GoogleTranslate version of this post.
Yn rhan 1 Marilyn yr Hump, edrychais ar y categorïau sy’n cael eu defnyddio i ddosbarthu bryniau a mynyddoedd Cymru yn ôl eu huchder a/neu amlygrwydd, gan roi rhywfaint o sylw i’r prif fynyddoedd sylweddol sydd i’w cael yn y Bannau. Blog ‘damweiniol’ oedd hwnnw mewn gwirionedd, ddaeth yn angenrheidiol pan aeth be oedd i fod yn un paragraff agoriadol i ddarn ar fryniau Morgannwg a Gwent yn dri, yn chwech, yn ddwsin! Rwan felly, gallwn symud ymlaen at yr hyn oedd fod dan sylw yn y lle cyntaf…
Cyhoeddwyd yn Bannau Brycheiniog, Cyffredinol, Cymoedd, Marilyns | Tagiwyd Bryniau, Cerdded, Copaon, Cymoedd, De Cymru, Hewitts, Hills, Marilyns, Mountains, Mynyddoedd, South Wales, Summits, Valleys, Walking | Gadael Ymateb
Cofnodwyd ar 28 Rhagfyr 2016 by Silwria
This post describes a short 3 mile walk up Y Garth, along with information on some points of interest en route. Click here for a GoogleTranslate version of this post.
Amser: tua awr a hanner
Man cychwyn a gorffen (a lluniaeth): tafarn Gwaelod y Garth
Map a Manylion ar Viewranger
Cyhoeddwyd yn Cymoedd, Marilyns | Tagiwyd Caerdydd, Cardiff, Cerdded, Cymoedd, Garth Hill, Hanes, Hills, Marilyns, Summits, Valleys, Walking, Y Garth | 3 Atebion
Graig Syfyrddin 3 Chwefror 2019
Coed Gwent 20 Rhagfyr 2018
Glyn Ebwy i’r Fenni 17 Hydref 2018
Pont-y-pŵl i dref Glyn Ebwy 5 Awst 2018
Mynydd Allt y Grug 29 Ebrill 2018
Crosskeys i Bont-y-pŵl 2 Ebrill 2018
Walking in the South Wales Valleys (Llyfr) (1)
Create a website or blog at WordPress.com
Send to Email Address Dy Enw Your Email Address
Post was not sent - check your email addresses!
Email check failed, please try again
Sorry, your blog cannot share posts by email.